
	PARLAMENTUL ROMÂNIEI
CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 15.05.2007
                                                        Nr.24/266


RAPORT ÎNLOCUITOR
asupra proiectului de Lege pentru modificarea art.36 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale  Legii nr.169/1997 

În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru modificarea art.36 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, transmis cu adresa nr.PL.X 152 din 19 martie 2007 şi înregistrat sub nr.24/122/20.03.2007. 

În şedinţa din data de 3 mai 2007 plenul Camerei Deputaţilor a hotărât retrimiterea proiectului de lege la comisie în vederea reexaminării şi întocmirii unui raport înlocuitor.

Proiectul de Lege are ca obiect modificarea art.36 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, cu modificările şi completările ulterioare, avându-se în vedere ca persoanelor îndreptăţite la împroprietărire, înscrise în tabelele nominale întocmite în aplicarea Legii nr.187/1945 pentru înfăptuirea reformei agrare, să li se acorde terenurile respective în limita suprafeţelor disponibile, dacă acest lucru nu este posibil, despăgubiri. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere favorabil al Guvernului, avizul favorabil al Comisiei pentru administraţie publică, amenajarea teritoriului şi echilibru ecologic şi avizul favorabil al Comisiei juridice, de disciplină şi imunităţi.

Proiectul de Lege pentru modificarea art.36 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997 face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul István Töke, secretar de stat în cadrul Ministerului Agriculturii şi Dezvoltării Rurale.

La lucrările comisiei au fost prezenţi 23 de deputaţi, din totalul de 26 membri ai comisiei.

Raportul Comisiei a fost adoptat  cu 21  voturi pentru şi 2 voturi împotrivă, în şedinţa din 14 mai 2007. 

 Potrivit art.75 alin.(1) şi (3) din Constituţia României, republicată, şi art.92 alin.(9) pct.2, din Regulamentul Camerei Deputaţilor, republicat, Camera Deputaţilor este cameră decizională.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text  Senat 
	Text propus de Comisie

(autorul amendamentului)
	Motivarea amendamentelor

	0
	1
	3
	4

	1. 
	Titlul legii

LEGE 

pentru modificarea art.36 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997


	Titlul legii va avea următorul cuprins:

LEGE 

pentru modificarea şi completarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997

Deputat PNL – Adrian Semcu 
	Ca urmare a modificărilor survenite în textul legii.

	2. 
	Articol unic. – Art.36 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997  publicată în Monitorul Oficial al României, Partea I, nr.8 din 12 ianuarie 2000, cu modificările şi completările ulterioare, se modifică după cum urmează:


	Art.I. – Legea nr.1/2000  pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997 publicată în Monitorul Oficial al României, Partea I, nr.8 din 12 ianuarie 2000, cu modificările şi completările ulterioare, se modifică şi se completează după cum urmează:

Deputat PNL: Adrian Semcu 
	Ca urmare a modificărilor survenite în textul legii.

	3. 
	_________________ 
	1. La articolul 3, după alineatul (2) se introduce un nou alineat, alin.(21) cu următorul cuprins:

„(21) Pentru terenurile proprietarilor deposedaţi, persoane fizice, pe care se află păşuni şi fâneţe, reconstituirea se face pentru diferenţa dintre suprafaţa de 50 ha de familie şi cea adusă în cooperativa agricolă de producţie sau preluată prin acte normative speciale ori prin orice alt mod de la membri cooperatori sau de la orice altă persoană fizică deposedată, dar nu mai mult de 100 ha de proprietar deposedat.”

Deputat PNL – Adrian Semcu 
	Prin prevederile Legii nr.247/2005 s-a renunţat la sintagma „echivalenţă”.

	4. 
	Art.36. – Persoanelor fizice cărora li s-a stabilit dreptului de proprietate prin împroprietărire, prin aplicarea Legii nr.187/1945 pentru înfăptuirea reformei agrare, dar cărora nu li s-a atribuit efectiv terenul la care aveau dreptul sau cărora atribuirea le-a fost anulată, precum şi persoanelor îndreptăţite la împroprietărire, înscrise în tabele nominale, li se vor acorda terenurile respective în limita suprafeţelor  disponibile sau despăgubiri. 
	2. Articolul 36 se modifică şi va avea următorul cuprins:
Art.36. – Nemodificat
Deputat PSD – Ioan Munteanu


	Pentru respectarea normelor de tehnică legislativă.

	5. 
	
	Art.II. – Persoanele fizice prevăzute la art.3 alin.(21) pot formula cereri de reconstituire a dreptului de proprietate pentru diferenţele de suprafaţă ce pot fi restituite, conform  prezentei legi, în termen de 60 de zile de la data intrării în vigoare a acesteia.

Deputat PNL – Adrian Semcu 
	Ca urmare a completării art.3. 


Comisia a propus aprobarea proiectului cu 21 voturi pentru, 2 voturi împotrivă şi 0 abţineri.

     VICEPREŞEDINTE,



                 
            SECRETAR,

                                      Adrian SEMCU

 


                             Vasile MOCANU
Intocmit, Consilier, Dr. Anton PĂŞTINARU
                Expert , Adrian GOŢA

